Hygromiidae или Sphincterochilidae;
 4)
 „насекоми“ означава насекоми съгласно определението в член 2, точка 17 от Делегиран регламент (ЕС) 2019/625;
 5)
 „транспортно-хладилен кораб“ означава транспортно-хладилен кораб съгласно определението в член 2, точка 26 от Делегиран регламент (ЕС) 2019/625;
 6)
 „хладилен кораб“ означава хладилен кораб съгласно определението в точка 3.3 от приложение I към Регламент (ЕО) No 853/2004;
 7)
 „кораб фабрика“ означава кораб фабрика съгласно определението в точка 3.2 от приложение I към Регламент (ЕО) No 853/2004;
 8)
 „център за експедиране“ означава център съгласно определението в точка 2.7 от приложение I към Регламент (ЕО) No 853/2004;
 9)
 „предприятие за обработка на дивеч“ означава обект за обработка на дивеч съгласно определението в точка 1.18 от приложение I към Регламент (ЕО) No 853/2004;
 10)
 „транжорна“ означава предприятие за разфасовка на месо съгласно определението в точка 1.17 от приложение I към Регламент (ЕО) No 853/2004;
 11)
 „кълнове“ означава кълнове съгласно определението в член 2, първа алинея, буква а) от Регламент за изпълнение (ЕС) No 208/2013.
 Член 3
 Стандартни образци на сертификати за движение в рамките на Съюза и между държави членки и за въвеждане в Съюза
 1. Образците на сертификатите за движение на животни и продукти между държави членки или в рамките на Съюза съдържат вписвания относно информацията, определена в стандартния образец в приложение I, глава 1.
 2. Образците на сертификатите за въвеждане в Съюза на животни, продукти от животински произход, съставни продукти, зародишни продукти, странични животински продукти, кълнове за консумация от човека и семена, предназначени за производство на кълнове за консумация от човека, съдържат вписвания относно информацията, определена в стандартния образец в приложение I, глава 3.
 Член 4
 Попълване на сертификати за животни и стоки, предназначени за консумация от човека
 1. Сертификатите за движение на животни и стоки, предназначени за консумация от човека, в рамките на Съюза или между държави членки се попълват и подписват надлежно от официалния ветеринарен лекар или от сертифициращия служител в съответствие с обяснителните бележки, предоставени в приложение I, глава 2.
 2. Сертификатите за въвеждане в Съюза на животни, продукти от животински произход, съставни продукти, кълнове за консумация от човека и семена, предназначени за производство на кълнове за консумация от човека, се попълват и подписват надлежно от официалния ветеринарен лекар или от сертифициращия служител, оправомощени от компетентния орган на третата държава да подписват необходимите сертификати в съответствие с обяснителните бележки, предоставени в приложение I, глава 4.
 3. Операторите, отговарящи за пратките, посочени в параграфи 1 и 2, предоставят на компетентния орган информацията относно описанието на тези пратки съгласно част I от образците на сертификатите, установени в приложения II, III и IV към настоящия регламент.
 4. За целите на настоящия регламент компетентният орган гарантира, че сертификатите, които включват ветеринарно-санитарно удостоверение, се подписват от официалния ветеринарен лекар.
 Член 5
 Изисквания за сертификати за пратки с животни и стоки, предназначени за консумация от човека
 1. Официалният ветеринарен лекар или сертифициращият служител попълва сертификати за пратки с животни и стоки, предназначени за консумация от човека, в съответствие със следните изисквания:
 a)
 върху сертификата трябва да са положени подписът на официалния ветеринарен лекар или на